**VERSENYKIÍRÁS**

**Az Oktatási Hivatal által támogatott**

**FŐVÁROSI KÖZÉPISKOLAI INFORMATIKA ALKALMAZÓI VERSENY**

**2018/2019. tanév**

**A verseny pedagógiai célja**

A versenyre való felkészülés során a tanulók szerezzenek minél nagyobb jártasságot az irodai alkalmazások mindennapos felhasználási lehetőségeiről. A versenyen részt vevő tanulók bizonyítsák felkészültségüket érdekes informatika gyakorlati feladatok megoldása során.

**A verseny kategóriái és korcsoportjai**

**Kategória:**

* gimnázium
* szakgimnázium

**Korcsoport:**

* I. korcsoport: 9-10. évfolyam (az előkészítő évfolyamok esetén a 20/2012 (VIII.31.) EMMI rendelet 2.§ (2) szerint: 9/NY, 9/N stb.)
* II. korcsoport: középiskola 11-13. évfolyam

**A verseny jellege**

Gyakorlati (számítógéppel megoldandó feladatsor)

**A verseny fordulói**

* iskolai forduló
* fővárosi döntő

Az első fordulót az iskolák bonyolítják le. A részletes útmutatót és a letöltéshez szükséges elérhetőséget a Budapesti Pedagógiai Oktatási Központ versenyszervezési csoportja küldi ki a regisztrációban megadott iskolai versenykoordinátor e-mail-címére a versenyt megelőző napon.

**Az I. forduló időpontja: 2019. február 6. (szerda)**

A versenyhez szükséges fájlokat a rendszergazda, illetve az informatikatanár tölti le a Budapesti Pedagógiai Oktatási Központ munkatársa által e-mailben küldött linkről, és helyezi el a hálózaton a verseny előtt.

Fontos, hogy a versenyzők egymás munkáit ne érjék el a hálózaton és ne is kommunikálhassanak!

A versenymunkákat a szaktanárok (szaktanári munkaközösségek) értékelik központi javítási útmutató alapján. A javítási útmutató és értékelőlap letölthető a Budapesti Pedagógiai Oktatási Központ munkatársa által korábban e-mailben küldött linkről a versenyt követő naptól.

A 40% ponthatárt elért dolgozatokat javítva, és a mellékelt eredménytáblázatot kitöltve a megadott határidőig az iskola eljuttatja a részletes útmutatóban megadott helyre.

A beküldött versenymunkákat a versenybizottság felülvizsgálja, meghatározza a továbbjutás ponthatárát, és a továbbjutottak névsorát megküldi a versenykoordinátoroknak/felkészítő tanároknak. A második fordulóba korcsoportonként és kategóriánként 7-7 fő juthat tovább.

**A döntőben részt vevő versenyzők maximális létszáma:** 28 fő

**A II. forduló, döntő időpontja: 2019. március 21. (csütörtök)**

**A fővárosi döntő helyszíne:** Budapesti Fazekas Mihály Gyakorló Általános Iskola és Gimnázium (1082 Budapest, Horváth Mihály tér 8.)

A döntőn készülő versenymunkákat a *versenybizottság* értékeli a verseny után, a javítási útmutató alapján. Az eredményről a Budapesti Pedagógiai Oktatási Központ versenyszervezési csoportja értesíti a versenykoordinátorokat/felkészítő tanárokat.

Az eredmények a Tehetségháló weboldalon is megjelennek.

**A verseny rövid ismertetése, ismeretanyaga, a felkészüléshez felhasználható irodalom**

A versenyzők 4-5 feladatot oldanak meg számítógépen az általános követelmények alapján.

A verseny időtartama: 180 perc.

**Általános követelmények**

* képek, ábrák számítógépes előállítása, transzformálása
* szövegszerkesztés
* táblázatkezelés
* prezentáció, weblapkészítés
* adatbázis-kezelés, csak a II. korcsoportban

**Szakirodalom**

Ajánljuk a jóváhagyott középiskolai informatika tankönyveket, feladatgyűjteményeket, munkafüzete­ket, a Fővárosi középiskolai informatika alkalmazói verseny korábbi éveinek feladatai.

(<http://informatika.fazekas.hu/fkiav>)

**Az iskolai fordulóban és a döntőben használható szoftverek**

|  |  |  |  |
| --- | --- | --- | --- |
|  | 1. változat | 2. változat | 3. változat |
| Operációs rendszer | MS Windows 7 | MS Windows 10 | - |
| Irodai programcsomag | MS Office 2013 | MS Office 2016 | Libre Office |
| Grafikai alkalmazás | MS Paint  Gimp 2.8 | MS Paint  Gimp 2.10 | - |
| Weblapkészítő program | Office Share Point Designer 2007 | Office Share Point Designer 2007 | - |

**A nevezés módja, határideje**

A felkészítő tanár vagy az iskolai versenykoordinátor nevezi a tanulókat a [**www.tehetseghalo.hu**](http://www.tehetseghalo.hu)oldalon 2019. január 30-ig. Kizárólag a Tehetséghálón történő nevezéseket tudjuk elfogadni.

**A versenyre nevezési díj nincs.**

**A verseny díjai**

Kategóriánként az I., II. és III. helyezett oklevelet kap és könyvutalványban részesül az Oktatási Hivatal központi díjátadó ünnepségén.

**Ütemterv**

|  |  |  |
| --- | --- | --- |
| **Határidő** | **Feladat** | **Felelős** |
| 2019. január 30. | nevezés: [www.tehetseghalo.hu](http://www.tehetseghalo.hu) | nevező intézmények |
| 2019. február 5. | az útmutató megküldése versenykoordinátoroknak | Budapesti POK, László Nikolett Viktória |
| 2019. február 6.  14.00–17.00 | I. forduló | Budapesti POK, a nevező iskolák szakmai felelősei |
| 2019. február 13. | a versenydolgozatok felterjesztése | a nevező iskolák szakmai felelősei |
| 2019. február 20. | a versenyzők kiértesítése a döntőbe való bejutásról | Budapesti POK |
| 2019. március 21. 9.00–12.00 | II. forduló, döntő | László Nikolett Viktória |
| 2019. május 21. | eredmények közzététele Tehetséghálón | Budapesti POK |
| 2019. június 5. | központi díjátadó ünnepség | Budapesti POK |

*Szakmai felelős:*

Név: László Nikolett Viktória informatikatanár

Budapesti Fazekas Mihály Gyakorló Általános Iskola és Gimnázium

E-mail: laszlonv@fazekas.hu

Telefon: +36-1-210-1030/246

*Kapcsolattartó:*

Szikszai Imréné pedagógiai referens

Budapesti Pedagógiai Oktatási Központ

E-mail: [szikszai.imrene@oh.gov.hu](mailto:szikszai.imrene@oh.gov.hu)

Telefon: +36-1-374-2252

Budapest, 2019. október 1.

Lánczky Edit

főosztályvezető

Oktatási Hivatal Budapesti Pedagógiai Oktatási Központ